Rõõmu uute tibude üle varjutasid sekeldused elektrikatkestuse tõttu. Just siis, kui koorumas olid viimased tibud, olime vooluta. Tegemist oli plaaniliste hooldustöödega, millest sain teada alles eelmisel õhtul. See  ei andnud piisavalt aega reageerimiseks ega protestimiseks. Samas tean, et paljud teised elanikud teadsid neist töödest ette mitu päeva varem. Esimest korda selle aja jooksul, kui talu pean, oli mul hea meel, et meie loomad-linnud asuvad kahes teineteisest kilomeetri kaugusel asuvas kohas. Ja vool oli ära vaid ühes kohas. Niisiis tuli tibusid ja inkubaatorit kolima hakata ja nad said selleks päevaks elukoha saunas. Tibudega ei juhtundu õnneks midagi. Hoopis rohkem olen mures teise inkubaatori pärast, kus  on kahenädalased hane- ja pardilooted ja nädalased kanalooted. Sellises arengujärgus munade transportimine on väga halb mõte, looted on raputamisele eriti tundlikud. Eks paistab, mis neist saab, praegu saab vaid loota. Samuti loodan edaspidiseks elektrifirma mõistvamat suhtumist ja varasemat etteteatamist. Tegemist on ju põllumajandusettevõttega, kus on tegemist elusolenditega ja olgu neid kuitahes väha, ei tohi neisse ükskõikselt suhtuda.